Oksana Klimova. Oksana Anatolyevna Klimova (tugʻ.1992 — yil 24-may, Moskva, Rossiya) — rossiyalik figurali uchuvchi, Finlandiya terma jamoasi tarkibida muz raqslarida qatnashgan. Sasha Palomyaki bilan juftlikda u ikki karra Finlandiya chempioni hisoblanadi. Sport biografiyasi. Oksana 1996-yildan beri figurali uchish bilan shugʻullanadi, 2002-yildan esa muz ustida raqsda uchadi. 2007-yilning yoz oyidan beri u finlandiyalik figurali uchuvchi Sasha Palomyaki (1991) bilan juftlikda shugʻullanadi. Oksana Klimova, Palomyaki bilan juftlik, 2008-yilda Finlandiya oʻsmirlar oʻrtasidagi figurali uchish boʻyicha chempionat gʻolibi boʻldi (2009 va 2010). 2009-yil yanvar oyida Oksana va Palomyaki juftligi figurali uchish boʻyicha Yevropa chempionatida debyut qilishdi va u yerda 22-oʻrinni egallashdi. Oksana va Palomyaki Xelsinkining Helsingfors Skridskoklubb sport klubida oʻynashgan. Ular Moskvada Elena Anatolyevna Chaykovskaya maktabida taʼlim oldilar. Taʼlim va ilmiy martaba. 2009-yilda Oksana Klimova Lomonosov nomidagi Moskva davlat universitetining psixologiya fakultetiga oʻqishga kirdi. Shuni etib oʻtish kerakki, 2014-yilda u Moskva universitetini imtiyozli diplom bilan tugatdi va darhol aspiranturaga oʻqishga kirdi. 2017-yildan — M.V. Lomonosov nomidagi Moskva davlat universiteti psixologiya fakulteti Ilmiy kengashining ilmiy kotibi boʻldi.Shunindgek, psixologiya fanlari nomzodi ilmiy darajasini olish uchun nomzodlik dissertatsiyasini himoya qilgan. 2021-yil sentyabr oyida Oksana Klimova M.V. Lomonosov nomidagi Moskva davlat universiteti psixologiya fakultetining aspirantura va doktorantura mudiri etib tayinlandi.